open-index/open-wikipedia-markdown huggingface dataset:
โดม สุขวงศ์

**โดม สุขวงศ์** (10 กันยายน พ.ศ. 2494 - ) นักวิชาการภาพยนตร์ ผู้ก่อตั้ง หอภาพยนตร์แห่งชาติ และโครงการอนุรักษ์ภาพยนตร์ในประเทศไทย อดีตผู้อำนวยการหอภาพยนตร์ องค์การมหาชน

## ประวัติ

โดม สุขวงศ์ เกิดที่จังหวัดภูเก็ต เติบโตในกรุงเทพมหานคร มีความสนใจในภาพยนตร์มาตั้งแต่เด็ก และเข้าศึกษาต่อที่ คณะนิเทศศาสตร์ จุฬาลงกรณ์มหาวิทยาลัย โดยมีจุดมุ่งหมายจะเป็นนักทำภาพยนตร์ แต่กลับพบว่า การศึกษาที่นั่น ในขณะนั้น เน้นไปในด้านสื่อสารมวลชนด้านวิทยุ โทรทัศน์ และหนังสือพิมพ์ มากกว่าภาพยนตร์  คุยออกนิตยสาร "หนัง" (รายเดือน) และ "แมงมุม" (รายสัปดาห์) ร่วมกับ อัศศิริ ธรรมโชติ  และเพื่อนๆอีก 2-3 คน 

โดม สุขวงศ์ จบการศึกษาจาก คณะนิเทศศาสตร์บัณฑิต จุฬาลงกรณ์มหาวิทยาลัย ในปีพุทธศักราช 2517 และเริ่มค้นคว้าและเก็บรวบรวมข้อมูลเกี่ยวกับภาพยนตร์ไทยด้วยตนเองจากห้องสมุดต่าง ๆ และจากการออกตระเวนดูหนัง ตั้งแต่ปีพุทธศักราช 2523  จากนั้นเขาจึงหันมาให้ความสนใจกับการเป็นนักวิชาการทางภาพยนตร์ และการเป็นนักวิจารณ์หนังแทน

ในปีพุทธศักราช 2524  โดม สุขวงศ์ เริ่มออกค้นหาฟิล์มภาพยนตร์ไทยเก่า ๆ และมีความคิดที่จะอนุรักษ์ภาพยนตร์ไทย โดยริเริ่มโครงการร่วมกับแผนกวิชาการถ่ายภาพและภาพยนตร์ สถาบันเทคโนโลยีราชมงคล วิทยาเขตเทคนิคกรุงเทพ และร่วมกับกรมศิลปากร ก่อตั้งหอภาพยนตร์แห่งชาติเป็นผลสำเร็จเมื่อในปีพุทธศักราช 2527 สำนักงานตั้งอยู่ที่บริเวณด้านหลังของหอศิลป์แห่งชาติ ถนนเจ้าฟ้า และได้ย้ายไปอยู่ที่ทำการใหม่เป็นการถาวรที่ ตำบลศาลายา อำเภอพุทธมณฑล จังหวัดนครปฐม ตั้งแต่ปีพุทธศักราช 2541 ในปีพุทธศักราช 2531 - 2553 เป็นลูกจ้างชั่วคราว และ ยังเป็นหัวหน้างานอนุรักษ์ภาพยนตร์ หอภาพยนตร์แห่งชาติ กรมศิลปากร

เมื่อวันที่ 31 ตุลาคม พ.ศ. 2550 โดม สุขวงศ์ เป็นหนึ่งใน 11 ผู้ได้รับการเชิดชูเกียรติ รางวัล  “แทนคุณแผ่นดิน” สาขาศิลปวัฒนธรรม เนื่องในโอกาสครบรอบ 36 ปีของเนชั่นกรุ๊ป  นอกจากนั้นยังเป็น **รองประธาน[[มูลนิธิหนังไทย]]**

## รางวัลที่ได้รับ
* ศิษย์เก่านิเทศศาสตร์ดีเด่นประจำปี พ.ศ. 2526
* รางวัลดีเด่นสารคดีสำหรับเด็กก่อนวัยรุ่นประจำปี 2534 จากหนังสือประวัติศาสตร์ภาพยนตร์ไทย
* รางวัลสุพรรณหงส์ทองคำเกียรติยศ สาขาผู้อนุรักษ์ฟิลม์และภาพยนตร์ไทย ประจำปี พ.ศ. 2551

## อ้างอิง

## แหล่งข้อมูลอื่น
* หอภาพยนตร์แห่งชาติ

หมวดหมู่:บุคคลในวงการภาพยนตร์ไทย
หมวดหมู่:นักวิชาการจากจังหวัดภูเก็ต
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:ผู้ได้รับรางวัลสุพรรณหงส์เกียรติยศ
ธาตุพนม

**ธาตุพนม** อาจหมายถึง
* วัดพระธาตุพนมวรมหาวิหาร
* อำเภอธาตุพนม
* ตำบลธาตุพนม
* โรงเรียนธาตุพนม
รายชื่อคณะพยาบาลศาสตร์ในประเทศไทย

รายชื่อต่อไปนี้เป็นสถาบันอุดมศึกษาในประเทศไทยที่เปิดสอนวิชาพยาบาลศาสตร์

## สถาบันอุดมศึกษารัฐบาล/ในกำกับของรัฐ

## สถาบัน/วิทยาลัยพยาบาลสังกัดหน่วยงานอื่น

## คณะพยาบาลศาสตร์ สถาบันพระบรมราชชนก

## สถาบันอุดมศึกษาเอกชน

## อดีตสถาบันที่เปิดสอนสาขาพยาบาลศาสตร์
# คณะพยาบาลศาสตร์ มหาวิทยาลัยอีสาน - มหาวิทยาลัยปิดตัว
# คณะพยาบาลศาสตร์ วิทยาลัยนครราชสีมา - ปิดหลักสูตร (ในปัจจุบันทางสถาบันได้มีความเห็นชอบจากที่ประชุมสภาวิทยาลัยนครราชสีมา ให้มีการจัดตั้งคณะพยาบาลศาสตร์ วิทยาลัยนครราชสีมา ขึ้น และได้รับความเห็นชอบจากสภาการพยาบาล เมื่อวันที่ 17 กุมภาพันธ์ 2568 ซึ่งจะเปิดรับนักศึกษารุ่นแรกปีการศึกษา 2568)

## อ้างอิง


พยาบาลศาสตร์
พยาบาลศาสตร์
สงครามรัสเซีย-ฟินแลนด์

__NOTOC__
**สงครามรัสเซีย-ฟินแลนด์** อาจจะหมายถึง

* สงครามกลางเมืองฟินแลนด์ - (Finnish Civil War)
* สงครามฤดูหนาว - (Winter War) หรือ สงครามโซเวียต-ฟินแลนด์ครั้งที่หนึ่ง (ค.ศ. 1939-1940)
* สงครามต่อเนื่อง - (Continuation War) หรือ สงครามโซเวียต-ฟินแลนด์ครั้งที่สอง (ค.ศ. 1941-1944)

## ดูเพิ่ม
* สงครามรัสเซีย-ตุรกี
* สงครามรัสเซีย-เยอรมัน
* สงครามฝรั่งเศส-รัสเซีย
* สงครามรัสเซีย-ญี่ปุ่น
* สงครามรัสเซีย-จอร์เจีย
* สงครามรัสเซีย–ยูเครน

หมวดหมู่:สงครามเกี่ยวข้องกับทวีปยุโรป
หมวดหมู่:สงครามเกี่ยวข้องกับรัสเซีย
หมวดหมู่:สงครามเกี่ยวข้องกับฟินแลนด์
หมวดหมู่:โซเวียตรัสเซียในสงครามโลกครั้งที่หนึ่ง
อำเภอพิบูลย์รักษ์

**พิบูลย์รักษ์ ** เป็นอำเภอหนึ่งของจังหวัดอุดรธานีเดิมเป็นส่วนหนึ่งของอำเภอหนองหาน โดยมีที่ตั้งบริเวณริมลำน้ำห้วยหลวง ห่างจากตัวอำเภอเมืองอุดรธานี ประมาณ 42 กิโลเมตร อำเภอพิบูลย์รักษ์เป็นอำเภอที่มีประชาชนนับถือศรัทธา และเคร่งในพุทธศาสนาที่สุดในจังหวัดอุดรธานี โดยมีชื่อเรียกที่คนทั่วไปเรียกอีกชื่อหนึ่งว่า เมืองคนดี

## ประวัติ
พิบูลย์รักษ์ แต่เดิมบริเวณพื้นที่ใกล้ลำห้วยหลวงแห่งนี้ เป็นถิ่นที่อยู่ของชาวไทอีสาน และภายหลังจะมีชาวอุบลราชธานี ที่พากันอพยพมาจากเมืองหนองบัวลำภู มาตั้งถิ่นฐานบ้านเรือนในแถบนี้ด้วย หลายหมู่บ้านริมห้วยหลวงจะเป็นหมู่บ้านเล็กๆไม่เกิน10หลังคา จะมีก็แต่หมู่บ้านของเผ่าไทอีสานดั้งเดิมที่มีประมาณ 35หลังคาเรือน ในช่วงปี พ.ศ. 2370 หลายหมู่บ้านริมฝั่งห้วยหลวงได้รับข่าวจากเมืองเพ็ญ ว่าจะมีกลุ่มของทหารแตกทัพ ซึ่งเป็นทหารของอาณาจักรลาวล้านช้าง กำลังพลประมาณร้อยเศษ กวาดต้อนผู้คนชาวโคราชและสระบุรี ผ่านขึ้นมาเพื่อไปยังนครหลวงเวียงจันทร์ หลายหมู่บ้านได้รวมตัวที่บริเวณหนองน้ำของหมู่บ้านเผ่าไทอีสาน ทางทิศใต้ของลำห้วยหลวง ครั้งนั้นกลุ่มชาวบ้าน ต่อสู้กับข้าศึกโดยการซุ่มโจมตี และเผชิญหน้า เมื่อได้รับชัยชนะได้พากันมาล้างอาวุธหอก ดาบ มีด จนหนองน้ำแห่งนี้มีสีแดง รวมทั้งได้ปล่อยตัวเชลยชาวโคราช สระบุรีเป็นอิสระซึ่งเป็นที่มาของชื่อ บ้านไท ชื่อหมู่บ้านของชาวเผ่าไทอีสานในเวลาต่อมา เมื่อเหตุการณ์สงบชาวโคราชส่วนหนึ่งขออยู่ทำมาหากินที่นี่ และอีกกลุ่มหนึ่งขอเดินทางกลับไปหาครอบครัว จนกระทั่งปี พ.ศ. 2443 การมาถึงของหลวงปู่พิบูลย์พระอริยสงฆ์ ผู้ที่ได้รับมอบหมายหน้าที่จากอาจารย์ไม้เท้าหนักหมื่น ผู้วิเศษแห่งภูอาก ภูเขาควาย ประเทศลาว ให้มาสร้างวัดในบริเวณนี้ หลวงปู่พิบูลย์ได้ชักชวนชาวบ้านไท ย้ายจากหมู่บ้านเดิม บริเวณหนองน้ำกุดบ้านริมห้วยหลวง มาอยู่บริเวณรอบวัดใหม่ซึ่งห่างจากที่เดิมประมาณ 3 กิโลเมตร และตั้งชื่อหมู่บ้านใหม่ว่า บ้านแดง ตามชื่อต้นไม้ ชึ่งหมายถึงต้นแดงขนาดใหญ่ที่อยู่บริเวณวัด ต่อมาผู้คนเริ่มมีความศรัทธาในตัวหลวงปู่ ได้ย้ายมาจากที่อื่นๆ ทำให้บ้านแดงเป็นชุมชนขนาดใหญ่ หลวงปู่พิบูลย์ทำนายว่าบ้านแดงจะเป็นเมืองขนาดใหญ่ จึงได้วางผังเมืองโดยกำหนดสถานที่ราชการต่างๆไว้สำหรับอนาคตสำหรับชาวเมืองนี้ไว้แล้ว ต่อมาทางการและกระทรวงมหาดไทย ก็ประกาศตามเป็นลำดับ
*วันที่ 25 เมษายน 2510 ตั้งตำบลบ้านแดง แยกออกจากตำบลสร้อยพร้าว
*วันที่ 10 ตุลาคม 2529 ตั้งตำบลดอนกลอย แยกออกจากตำบลบ้านแดง และตั้งตำบลนาทราย แยกออกจากตำบลสะแบง
*วันที่ 22 เมษายน 2535 แยกพื้นที่ตำบลบ้านแดง ตำบลนาทราย และตำบลดอนกลอย อำเภอหนองหาน มาตั้งเป็น **กิ่งอำเภอพิบูลย์รักษ์** ขึ้นกับอำเภอหนองหาน
* วันที่ 26 กันยายน 2540 ยกฐานะจากกิ่งอำเภอพิบูลย์รักษ์ อำเภอหนองหาน เป็น **อำเภอพิบูลย์รักษ์**

## ที่ตั้งและอาณาเขต
อำเภอพิบูลย์รักษ์ มีอาณาเขตติดต่อกับอำเภอข้างเคียง ดังนี้
* **ทิศเหนือ** ติดต่อกับอำเภอเพ็ญและอำเภอบ้านดุง
* **ทิศตะวันออก** ติดต่อกับอำเภอทุ่งฝน
* **ทิศใต้** ติดต่อกับอำเภอหนองหาน 
* **ทิศตะวันตก** ติดต่อกับอำเภอเมืองอุดรธานีและอำเภอเพ็ญ

## การแบ่งเขตการปกครอง
### การปกครองส่วนภูมิภาค
อำเภอพิบูลย์รักษ์แบ่งเขตการปกครองย่อยออกเป็น 3 ตำบล 37 หมู่บ้าน ได้แก่

### การปกครองส่วนท้องถิ่น
ท้องที่อำเภอพิบูลย์รักษ์ประกอบด้วยองค์กรปกครองส่วนท้องถิ่น 3 แห่ง ได้แก่
* **องค์การบริหารส่วนตำบลบ้านแดง ** ครอบคลุมพื้นที่ตำบลบ้านแดงทั้งตำบล
* **องค์การบริหารส่วนตำบลนาทราย ** ครอบคลุมพื้นที่ตำบลนาทรายทั้งตำบล
* **องค์การบริหารส่วนตำบลดอนกลอย ** ครอบคลุมพื้นที่ตำบลดอนกลอยทั้งตำบล

## อ้างอิง


พิบูลย์รักษ์
การลงประชามติปกครองตนเองของแอลจีเรีย

**การลงประชามติปกครองตนเองของแอลจีเรีย** *(Référendum sur l'autodétermination en Algérie)* จัดขึ้นเมื่อวันที่ 8 มกราคม พ.ศ. 2504 เป็นการลงประชามติเห็นชอบหรือไม่เห็นชอบในการให้ประเทศแอลจีเรียฝรั่งเศส ปกครองตนเองอย่างเป็นอิสระ



## อ้างอิง

* Référendums, Autodétermination en Algérie (1961)

หมวดหมู่:การเมืองฝรั่งเศส
หมวดหมู่:การลงประชามติในประเทศฝรั่งเศส
พิพิธภัณฑ์ช้างเอราวัณ

**พิพิธภัณฑ์ช้างเอราวัณ** () เป็นประติมากรรมลอยตัวรูปช้าง 3 เศียร ซึ่งในทางวรรณคดีไทยเอราวัณซึ่งมีเศียรทั้งหมด 33 เศียร แต่เนื่องจากปัญหาขนาดและโครงสร้างที่ซับซ้อนจึงลดมาเหลือเพียง 3 เศียร พิพิธภัณฑ์ช้างเอราวัณ เป็นแหล่งท่องเที่ยวที่สำคัญและโดดเด่นแห่งหนึ่งของจังหวัดสมุทรปราการ ตั้งอยู่บนถนนสุขุมวิท บริเวณที่ตัดกับถนนกาญจนาภิเษก ตำบลบางเมืองใหม่ อำเภอเมืองสมุทรปราการ 

พิพิธภัณฑ์ช้างเอราวัณยังถือได้ว่าเป็น งานประติมากรรมลอยตัวช้างทองแดงที่ใช้เทคนิคการเคาะขึ้นรูปด้วยมือ ที่มีความสูงจากหัวช้างลงมาสู่ฐานวัดได้ 43.6 เมตร หรือประมาณความสูงของตึก 14–17 ชั้น พิพิธภัณฑ์ช้างเอราวัณสร้างขึ้นจากความคิดและจินตนาการของคุณเล็ก วิริยะพันธุ์ นักธุรกิจเจ้าของบริษัทวิริยะประกันภัย ด้วยต้องการจะรักษาของโบราณที่ท่านสะสม รวมถึงรูปเคารพศักดิ์สิทธิ์ไว้ให้เป็นมรดกของแผ่นดินไทย จึงได้สร้างตัวอาคารพิพิธภัณฑ์ช้างเอราวัณขึ้นเพื่อใช้เป็นสถานที่จัดเก็บโบราณวัตถุที่มีค่าเหล่านี้ไว้เพื่อความปลอดภัยและเพื่อความเหมาะสม

## ตัวอาคารจัดแสดง
ตัวอาคารแยกเป็น 3 ชั้น ตามความเชื่อในหลักไตรภูมิ คือ ชั้นบาดาล ชั้นโลกมนุษย์ และชั้นสวรรค์
***ชั้นบาดาล** เป็นส่วนของงการจัดเก็บโบราณวัตถุที่เป็นของสะสมส่วนตัวของคุณเล็ก วิริยะพันธ์ ของเก่าส่วนใหญ่นั้นเป็นเครื่องถ้วย แจกัน จาน ชาม ชุดถ้วยชา ชั้นบาดาล มีรูปองค์จำลองมนุษยนาค นั่งอยู่กึ่งกลางห้อง สร้างขึ้นตามความเชื่อเพื่อให้มนุษยนาคคอยดูแลโบราณวัตถุอยู่ใต้น้ำ
***ชั้นโลกมนุษย์** มีงานศิลปะให้ชม 3 ประเภทด้วยกัน งานปูนปั้นสดประดับด้วยเครื่องถ้วยเบญจรงค์ งานต้นเสาดีบุกดุนลาย และกระจกสี Stain Glass
***ชั้นสวรรค์** เป็นส่วนของการจัดเก็บองค์พระพุทธรูปที่มีอายุสมัยเก่าแก่ ซึ่งยังมีงานศิลปะบนผนังท้องช้างที่เล่าเรื่องราวเกี่ยวกับระบบสุริยะจักรวาล เป็นเทคนิคสีฝุ่นฝีมือช่างชาวเยอรมัน

Erawan Museum statue by Don Ramey Logan.jpg
Erawan Museum display by Don Ramey Logan.jpg
Erawan Museum water feature by Don Ramey Logan.jpg
Phra Pradaeng Attraction Erawan Museum by Don Ramey Logan.jpg


## การเดินทาง
* ขับรถจากกรุงเทพฯ สามารถใช้เส้นทางถนนสุขุมวิท หลังจากที่ขับรถผ่านทางแยกที่จะไปบางพลี ให้สังเกตทางด้านซ้ายมือ พิพิธภัณฑ์ช้างเอราวัณ จะอยู่ทางด้านซ้ายมือ ก่อนจะถึงทางแยกปากน้ำ
### อู่ช้างเอราวัณ (เขตการเดินรถที่ 3)
#### องค์การขนส่งมวลชนกรุงเทพ

*  เส้นทางที่มีรถรองรับวีลแชร์

{| class="wikitable sortable mw-collapsible" style="text-align:centre; border:1px solid black"
|-
! สายที่
! จุดเริ่มต้น
! จุดสิ้นสุด
! เส้นทาง
! เที่ยวแรก 
! เที่ยวสุดท้าย
! ประเภทของรถที่ให้บริการ
!ผู้ให้บริการ
! หมายเหตุ
|-
| style="background-color: red;color:white;text-align:center;font-weight:bold" | 129 (1-14E) (1)
| สำโรง (พิพิธภัณฑ์ช้างเอราวัณ)
| อู่บางเขน
| 
| 04:00 น.
| 22:00 น.
|1.รถโดยสารประจำทางสีครีม-แดง
2.รถโดยสารประจำทางปรับอากาศสีส้ม (ยูโรทู)
3.รถโดยสารประจำทางปรับอากาศสีฟ้า (ใช้แก๊สธรรมชาติ)
|ขสมก.
| 
|-
{|

### ถนนสุขุมวิท (ป้ายพิพิธภัณฑ์ช้างเอราวัณ)
#### องค์การขนส่งมวลชนกรุงเทพ

*  เส้นทางที่มีรถรองรับวีลแชร์

#### รถเอกชน

* รถไฟฟ้าบีทีเอสลงสถานีช้างเอราวัณ ทางออกหมายเลข 1

## ดูเพิ่ม
* เมืองโบราณ
* ปราสาทสัจธรรม
* รายชื่อรูปปั้นที่สูงที่สุดในประเทศไทย

## แหล่งข้อมูลอื่น
*
*

## อ้างอิง

ช้างเอราวัณ
หมวดหมู่:รูปปั้นขนาดมหึมาในประเทศไทย
หมวดหมู่:สิ่งก่อสร้างในอำเภอเมืองสมุทรปราการ
ช้างเอราวัณ
ดีเซมเบอร์

**ดีเซมเบอร์** สามารถหมายถึง

* ดีเซมเบอร์ (วงดนตรี) - วงดนตรีสัญชาติไทยในช่วง 2537-2548
* ดีเซมเบอร์ (ห้างสรรพสินค้า) - ห้างสรรพสินค้าตั้งอยู่บนแยกถนนบางนา-ตราด และถนนศรีนครินทร์

; ในภาษาอังกฤษ
* ดีเซมเบอร์มีความหมายว่า เดือนธันวาคม
อำเภอหนองแซง

**หนองแซง** เป็นอำเภอหนึ่งของจังหวัดสระบุรี เป็นอำเภอที่มีทางรถไฟสายตะวันออกเฉียงเหนือตัดผ่าน โดยมีสถานีให้บริการ 2 สถานี ได้แก่ สถานีรถไฟหนองแซงและสถานีรถไฟหนองสีดา

## ที่ตั้งและอาณาเขต
อำเภอหนองแซง มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอท่าเรือ (จังหวัดพระนครศรีอยุธยา) และอำเภอเสาไห้
* **ทิศตะวันออก** ติดต่อกับอำเภอเมืองสระบุรีและอำเภอหนองแค
* **ทิศใต้** ติดต่อกับอำเภอหนองแค
* **ทิศตะวันตก** ติดต่อกับอำเภอภาชีและอำเภอท่าเรือ (จังหวัดพระนครศรีอยุธยา)
## ประวัติ
ประวัติเล่าสืบมาว่าพลเมือง **อำเภอหนองแซง** ได้อพยพมาจากเวียงจันทน์ ตั้งถิ่นฐานใกล้หนองน้ำ ซึ่งห่างจากที่ว่าการอำเภอไปทางทิศตะวันตกเฉียงใต้ประมาณ 500 เมตรเศษ และมีต้นแซงขึ้นงอกงามเขียวชอุ่มปกคลุมไปทั่วบริเวณโดยรอบหนองน้ำ ชาวบ้านจึงขนานนามว่า "บ้านหนองแซง" โดยได้ยกฐานะขึ้นเป็นกิ่งอำเภอ เมื่อ พ.ศ. 2480 ขึ้นกับอำเภอเสาไห้ จังหวัดสระบุรี ต่อมาได้มีพระราชกฤษฎีกาประกาศยกฐานะจากกิ่งอำเภอเป็นอำเภอในปี พ.ศ. 2496

* วันที่ 28 กุมภาพันธ์ 2480 แยกพื้นที่ตำบลหนองแซง ตำบลไก่เส่า ตำบลหนองกบ ตำบลหนองหัวโพ ตำบลโคกสะอาด ตำบลม่วงหวาน ตำบลเขาดิน ตำบลหนองควายโซ และตำบลหนองสีดา อำเภอเสาไห้ ไปตั้งเป็น **กิ่งอำเภอหนองแซง** ให้ขึ้นกับอำเภอเสาไห้
* วันที่ 28 ตุลาคม 2482 โอนพื้นที่หมู่ 8 (ในขณะนั้น) ของตำบลหนองกบ กิ่งอำเภอหนองแซง ไปขึ้นกับตำบลโคกตูม อำเภอหนองแค
* วันที่ 14 ธันวาคม 2486 โอนพื้นที่หมู่ 10 (ในขณะนั้น) ของตำบลเมืองเก่า อำเภอเสาไห้ มาขึ้นกับตำบลหนองสีดา กิ่งอำเภอหนองแซง
* วันที่ 10 มิถุนายน 2490 ตั้งตำบลเขาดิน แยกออกจากตำบลหนองสีดา ตั้งตำบลม่วงหวาน แยกออกจากตำบลหนองสีดา และตำบลโคกสะอาด ตั้งตำบลไก่เส่า แยกออกจากตำบลหนองแซง ตั้งตำบลหนองหัวโพ แยกออกจากตำบลหนองควายโซ
* วันที่ 10 มีนาคม 2496 ยกฐานะกิ่งอำเภอหนองแซง อำเภอเสาไห้ เป็น **อำเภอหนองแซง**
* วันที่ 15 ตุลาคม 2499 จัดตั้งสุขาภิบาลหนองแซง ในท้องที่บางส่วนของตำบลหนองแซง ตำบลไก่เส่า และตำบลหนองควายโซ
* วันที่ 19 พฤศจิกายน 2517 ตั้งที่ทำการไปรษณีย์โทรเลขหนองแซง ในท้องที่อำเภอหนองแซง
* วันที่ 25 พฤษภาคม 2542 ยกฐานะจากสุขาภิบาลหนองแซง เป็นเทศบาลตำบลหนองแซง ด้วยผลของกฎหมาย
* วันที่ 1 กรกฎาคม 2547 ยุบองค์การบริหารส่วนตำบลหนองสีดา รวมกับองค์การบริหารส่วนตำบลหนองหัวโพ ยุบองค์การบริหารส่วนตำบลเขาดิน รวมกับองค์การบริหารส่วนตำบลม่วงหวาน ยุบองค์การบริหารส่วนตำบลหนองควายโซ รวมกับองค์การบริหารส่วนตำบลหนองกบ และยุบองค์การบริหารส่วนตำบลหนองแซง รวมกับเทศบาลตำบลหนองแซง

## การแบ่งเขตการปกครอง
thumb|วัดหนองนกชุม
### การปกครองส่วนภูมิภาค
อำเภอหนองแซงแบ่งพื้นที่การปกครองออกเป็น 9 ตำบล 69 หมู่บ้าน

### การปกครองส่วนท้องถิ่น
ท้องที่อำเภอหนองแซงประกอบด้วยองค์กรปกครองส่วนท้องถิ่น 6 แห่ง ได้แก่
* **เทศบาลตำบลหนองแซง** ครอบคลุมพื้นที่ตำบลหนองแซงทั้งตำบล รวมถึงบางส่วนของตำบลหนองควายโซและตำบลไก่เส่า
* **องค์การบริหารส่วนตำบลหนองหัวโพ** ครอบคลุมพื้นที่ตำบลหนองหัวโพและตำบลหนองสีดาทั้งตำบล
* **องค์การบริหารส่วนตำบลหนองกบ** ครอบคลุมพื้นที่ตำบลหนองกบทั้งตำบลและตำบลหนองควายโซ (นอกเขตเทศบาลตำบลหนองแซง) 
* **องค์การบริหารส่วนตำบลไก่เส่า** ครอบคลุมพื้นที่ตำบลไก่เส่า (นอกเขตเทศบาลตำบลหนองแซง)
* **องค์การบริหารส่วนตำบลโคกสะอาด** ครอบคลุมพื้นที่ตำบลโคกสะอาดทั้งตำบล
* **องค์การบริหารส่วนตำบลม่วงหวาน** ครอบคลุมพื้นที่ตำบลม่วงหวานและตำบลเขาดินทั้งตำบล

## อ้างอิง


หนองแซง
การลงประชามติว่าด้วยรัฐธรรมนูญแห่งฝรั่งเศส พ.ศ. 2543

**การลงประชามติวาระการดำรงตำแหน่ง 5 ปี** *(Référendum sur le quinquennat présidentiel)* จัดขึ้นเมื่อวันที่ 24 กันยายน พ.ศ. 2543 เป็นการลงประชามติเห็นชอบหรือไม่เห็นชอบในการลดวาระการดำรงตำแหน่งของประธานาธิบดีแห่งสาธารณรัฐฝรั่งเศสจาก 7 ปี ลงเหลือ 5 ปี เหมือนกับประเทศอื่นๆ ในทวีปยุโรป

การลงประชามติครั้งนี้เป็นอีกครั้งหนึ่งที่มีการงดออกเสียงเป็นจำนวนมาก กว่า 69.81% ของผู้มีสิทธิเลือกตั้งทั้งหมดงดใช้สิทธิลงประชามติ

จุดประสงค์ของ **"วาระการอยู่ในตำแหน่งเป็นเวลา 5 ปี" (Quinquennat)** ก็เพราะต้องการที่จะให้มีการเลือกตั้งสมาชิกสภาผู้แทนราษฎรหลังจากการเลือกตั้งประธานาธิบดีฝรั่งเศสในทันที และผลการเลือกตั้งก็จะออกมาในแนวเดียวกัน และยังเป็นการหลีกเลี่ยงการบริหารร่วมกันภายในรัฐบาลอีกด้วย



## อ้างอิง

* Référendums, Quinquennat (2000)

หมวดหมู่:การเมืองฝรั่งเศส
หมวดหมู่:การลงประชามติในประเทศฝรั่งเศส
หมวดหมู่:การเลือกตั้งใน พ.ศ. 2543
อำเภอวังม่วง

**วังม่วง** เป็นอำเภอหนึ่งของจังหวัดสระบุรี เดิมอยู่ในการปกครองของอำเภอมวกเหล็ก โดยได้รับการจัดตั้งเป็น **กิ่งอำเภอวังม่วง** เมื่อวันที่ 1 เมษายน พ.ศ. 2533 ต่อมาได้มีพระราชกฤษฎีกายกฐานะเป็น **อำเภอวังม่วง** เมื่อวันที่ 7 กันยายน พ.ศ. 2538

## ที่ตั้งและอาณาเขต
อำเภอวังม่วงตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอพัฒนานิคม (จังหวัดลพบุรี)
* **ทิศตะวันออก** ติดต่อกับอำเภอมวกเหล็ก
* **ทิศใต้** ติดต่อกับอำเภอมวกเหล็กและอำเภอแก่งคอย
* **ทิศตะวันตก** ติดต่อกับอำเภอพัฒนานิคม (จังหวัดลพบุรี)

## การแบ่งเขตการปกครอง
200px|thumb|อุโมงค์ต้นไม้ในตำบลแสลงพัน
### การปกครองส่วนภูมิภาค
อำเภอวังม่วงแบ่งพื้นที่การปกครองออกเป็น 3 ตำบล 31 หมู่บ้าน ได้แก่

### การปกครองส่วนท้องถิ่น
ท้องที่อำเภอประกอบด้วยองค์กรปกครองส่วนท้องถิ่น 4 แห่ง ได้แก่
* **เทศบาลตำบลวังม่วง** ครอบคลุมพื้นที่บางส่วนของตำบลคำพรานและตำบลวังม่วง
* **เทศบาลตำบลคำพราน** ครอบคลุมพื้นที่ตำบลคำพราน (นอกเขตเทศบาลตำบลวังม่วง)
* **เทศบาลตำบลแสลงพัน** ครอบคลุมพื้นที่ตำบลแสลงพันทั้งตำบล
* **องค์การบริหารส่วนตำบลวังม่วง** ครอบคลุมพื้นที่ตำบลวังม่วง (นอกเขตเทศบาลตำบลวังม่วง)

วังม่วง
อำเภอดอนพุด

**ดอนพุด** เป็นอำเภอหนึ่งของจังหวัดสระบุรี

## ที่ตั้งและอาณาเขต
อำเภอดอนพุดตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอเมืองลพบุรี (จังหวัดลพบุรี)
* **ทิศตะวันออก** ติดต่อกับอำเภอหนองโดนและอำเภอบ้านหมอ
* **ทิศใต้** ติดต่อกับอำเภอบ้านหมอ อำเภอท่าเรือ อำเภอนครหลวง และอำเภอบางปะหัน (จังหวัดพระนครศรีอยุธยา)
* **ทิศตะวันตก** ติดต่อกับอำเภอมหาราชและอำเภอบ้านแพรก (จังหวัดพระนครศรีอยุธยา)

## ประวัติ
พื้นที่ของอำเภอดอนพุดเดิมเป็นที่รู้จักในชื่อ **บ้านดอนพุด** อยู่ในเขตการปกครองของอำเภอบ้านหมอ จังหวัดสระบุรี สมัยก่อนพื้นที่ดอนพุดเป็นที่ดอนน้ำท่วมไม่ถึง มีต้นพุดเกิดขึ้นอยู่มาก จึงเรียกท้องถิ่นนี้ว่าดอนพุด ชาวดอนพุดมีเชื้อสายลาวพวน อพยพมาครั้งแรกได้ตั้งถิ่นฐานอยู่ที่บ้านบาลกลุ่ม และบ้านเล่อในเขตอำเภอบางปะหัน จังหวัดพระนครศรีอยุธยา ต่อมาได้อพยพมาอยู่ที่บ้านหนองมน ตำบลบ้านหลวง ต่อมาเกิดไฟไหม้ใหญ่ที่บ้านหนองมน ราษฎรส่วนหนึ่งของบ้านหนองมนได้อพยพมาอยู่ที่บ้านหนองกะทะ ตำบลดอนพุดในปัจจุบัน

กระทั่งเมื่อวันที่ 4 มิถุนายน พ.ศ. 2514 ได้มีประกาศกระทรวงมหาดไทยให้แยกตำบลดอนพุด ตำบลไผ่หลิ่ว ตำบลบ้านหลวง และตำบลดงตะงาว ออกจากการปกครองของอำเภอบ้านหมอ รวมตั้งเป็น **กิ่งอำเภอดอนพุด** จนกระทั่งเมื่อวันที่ 3 พฤษภาคม พ.ศ. 2536 จึงมีพระราชกฤษฎีกาฯ ยกฐานะขึ้นเป็น **อำเภอดอนพุด** จนถึงปัจจุบัน

## การแบ่งเขตการปกครอง
### การปกครองส่วนภูมิภาค
อำเภอดอนพุดแบ่งพื้นที่การปกครองออกเป็น 4 ตำบล 28 หมู่บ้าน

### การปกครองส่วนท้องถิ่น
ท้องที่อำเภอดอนพุดประกอบด้วยองค์กรปกครองส่วนท้องถิ่น 2 แห่ง ได้แก่
* **[[เทศบาลตำบลดอนพุด]]** ครอบคลุมพื้นที่ตำบลดอนพุด ตำบลไผ่หลิ่ว และตำบลบ้านหลวงทั้งตำบล
* **องค์การบริหารส่วนตำบลดงตะงาว** ครอบคลุมพื้นที่ตำบลดงตะงาวทั้งตำบล

## อ้างอิง

ดอนพุด
อำเภอหนองโดน

**หนองโดน** เป็นอำเภอหนึ่งของจังหวัดสระบุรี
[thumb|275x275px|[สถานีรถไฟบ้านกลับ]]
thumb|275x275px|สถานีรถไฟหนองโดน

## ที่ตั้งและอาณาเขต
อำเภอหนองโดนมีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอเมืองลพบุรี (จังหวัดลพบุรี)
* **ทิศตะวันออก** ติดต่อกับอำเภอพระพุทธบาท
* **ทิศใต้** ติดต่อกับอำเภอบ้านหมอและอำเภอดอนพุด
* **ทิศตะวันตก** ติดต่อกับอำเภอเมืองลพบุรี (จังหวัดลพบุรี)

## ประวัติ
  ในสมัยสมเด็จพระจุลจอมเกล้าเจ้าอยู่หัว ประมาณ พ.ศ. 2455 หลวงอนุมานสารกรรม (ทิม) นายอำเภอบางโขมด (อำเภอบ้านหมอในปัจจุบัน) ได้ย้ายอำเภอไปตั้ง ณ บ้านขุนโขลน อำเภอพระพุทธบาทในปัจจุบัน แต่ปรากฏว่าได้เกิดโรคระบาด และสถานที่ตั้งลำบากในการเดินทางไปยังพระนคร และเมืองสระบุรี จึงได้ย้ายอำเภอไปตั้งที่บ้านหนองโดน โดยมีนางหา นายปล้อง นางนา และนายโปกี้ ยกที่ดินบริเวณด้านใต้ของหมู่บ้านให้เป็นที่สร้างที่ว่าการอำเภอ และได้ใช้ชื่อว่าอำเภอหนองโดน เมื่อถึง พ.ศ. 2487 ได้เกิดโรคระบาดขึ้น ทางราชการจึงได้ย้ายที่ตั้งอำเภอไปตั้งที่ตำบลบ้านหมอ และได้ใช้ชื่อว่าอำเภอบ้านหมอสืบมา ส่วนอำเภอหนองโดนมีฐานะเป็นตำบลหนองโดน อยู่ในการปกครองของอำเภอบ้านหมอ

กระทั่งเมื่อวันที่ 12 กรกฎาคม พ.ศ. 2511 ได้มีประกาศกระทรวงมหาดไทยให้แยกตำบลหนองโดน ตำบลบ้านกลับ และตำบลดอนทอง ออกจากการปกครองของอำเภอบ้านหมอ รวมตั้งเป็น **กิ่งอำเภอหนองโดน** จนกระทั่งเมื่อวันที่ 21 สิงหาคม พ.ศ. 2518 จึงมีพระราชกฤษฎีกาฯ ยกฐานะขึ้นเป็น **อำเภอหนองโดน** จนถึงปัจจุบัน

## การแบ่งเขตการปกครอง
### การปกครองส่วนภูมิภาค
อำเภอหนองโดนแบ่งพื้นที่การปกครองออกเป็น 4 ตำบล 34 หมู่บ้าน

### การปกครองส่วนท้องถิ่น
ท้องที่อำเภอหนองโดนประกอบด้วยองค์กรปกครองส่วนท้องถิ่น 4 แห่ง ได้แก่
* **[[เทศบาลตำบลหนองโดน]]** ครอบคลุมพื้นที่บางส่วนของตำบลหนองโดน
* **[[องค์การบริหารส่วนตำบลหนองโดน (อำเภอหนองโดน)|องค์การบริหารส่วนตำบลหนองโดน]]** ครอบคลุมพื้นที่ตำบลหนองโดน (เฉพาะนอกเขตเทศบาลตำบลหนองโดน)
* **[[องค์การบริหารส่วนตำบลบ้านกลับ]]** ครอบคลุมพื้นที่ตำบลบ้านกลับและตำบลบ้านโปร่งทั้งตำบล
* **องค์การบริหารส่วนตำบลดอนทอง** ครอบคลุมพื้นที่ตำบลดอนทองทั้งตำบล

## อ้างอิง


หนองโดน
ช่อ ห้าพลัง

**ช่อ ห้าพลัง** เกิดเมื่อ 22 เมษายน พ.ศ. 2499 จังหวัดสมุทรปราการ สถิติการชก 23 ครั้ง ชนะ 18 (น็อค 14) แพ้ 5

## เกียรติประวัติ
* แชมป์เงารุ่นซูเปอร์เฟเธอร์เวท WBC 
** ชิง 6 กันยายน 2530 ชนะน็อค ยก 5 ปูโล ซูการ์ เรย์ () ที่ซูราบายา
** เสียแชมป์ 17 มกราคม 2531 แพ้คะแนน เฮ็งกี กุน (อินโดนีเซีย) ที่ซูราบายา

## อ้างอิง

* สถิติการชก 

หมวดหมู่:นักมวยสากลชาวไทยรุ่นซูเปอร์เฟเธอร์เวท
หมวดหมู่:แชมป์เงา WBC
หมวดหมู่:นักมวยจากจังหวัดสมุทรปราการ
ศรีคูณ ณ ราชวัตร

**ศรีคูณ ณ ราชวัตร** หรือนายอุทิศ บำรุงราย เกิดเมื่อ 16 ตุลาคม พ.ศ. 2506 ที่ จ.บุรีรัมย์ สถิติการชก 14 ครั้ง ชนะ 13 (น็อค 5) แพ้ 1

## เกียรติประวัติ
* แชมป์เงารุ่นเฟเธอร์เวท WBC 
** ชิง 27 มิถุนายน 2532 ชนะคะแนน มิกูเอล ฟรานเซีย () ที่ สนามมวยเวทีลุมพินี
** เสียแชมป์ 20 มีนาคม 2533 แพ้น็อค จอห์น เดวิดสัน () ที่ โบโร่ฮอลล์ อัตเตอร์พูล เมืองเดอร์แฮม

## อ้างอิง

* สถิติการชก

## แหล่งข้อมูลอื่น

หมวดหมู่:นักมวยสากลชาวไทยรุ่นเฟเธอร์เวท
หมวดหมู่:แชมป์เงา WBC
หมวดหมู่:นักมวยจากจังหวัดบุรีรัมย์
ต้อหิน

**ต้อหิน** () เป็นกลุ่มอาการทางตาที่ส่งผลให้เกิดการบาดเจ็บของเส้นประสาทออพทิค และนำไปสู่การสูญเสียการมองเห็น ชนิดของต้อหินที่พบทั่วไปคือ **ต้อหินมุมเปิด (มุมกว้าง, สามัญเรื้อรัง)** () ที่ซึ่งมุมการระบายของของเหลวในตาเปิดอยู่ ส่วนชนิดที่พบได้น้อยกว่า เช่น **ต้อหินมุมปิด (มุมแคบ, อุดตันฉับพลัน)** () และ ต้อหินที่ความตึงคงเดิม () ต้อหินแบบมุมเปิดจะเกิดแบบค่อยเป็นค่อยไป และไม่มีความเจ็บปวด การมองเห็นรอบนอกอาจค่อย ๆ ลดลง ตามด้วยการมองเห็นตรงกลาง และอาจส่งผลให้เกิดการสูญเสียการมองเห็นหากไม่ได้รับการรักษา ส่วนต้อหินแบบมุมปิดมักเกิดขึ้นโดยฉับพลัน อาการแสดงฉับพลันเช่นการปวดตารุนแรงโดยฉับพลัน, รูม่านตาขยายปานกลาง, ตาเป็นสีแดง และอาการคลื่นเหียนอาเจียน การสูญเสียการมองเห็นจากต้อหินหากเกิดแล้วจะเป็นถาวร รักษาไม่ได้ คำวิเศษณ์สำหรับเรียกดวงตาที่เกิดอาการต้อหินในภาษาอังกฤษคือ *glaucomatous*

## การรักษาโรค
ในปัจจุบันนี้เป้าหมายของการรักษาโรคต้อหินคือการหลีกเลี่ยงความเสียหายจากโรคต้อหินและความเสียหายของเส้นประสาทตารวมทั้งรักษาขอบเขตการมองเห็นของผู้ป่วยและคุณภาพชีวิตโดยรวมโดยมีผลข้างเคียงน้อยที่สุด เพื่อการทําอย่างนี้ต้องมีการใช้วิธีการวินิจฉัยและการตรวจติดตามผลที่เหมาะสม ตลอดจนการเลือกวิธีการรักษาที่เหมาะสมกับผู้ป่วยแต่ละราย แม้ว่าความดันลูกตา (ocular pressure; OP) เป็นเพียงสาเหตุหลักอย่างหนึ่งของโรคต้อหิน แต่การลด ดลต.ลงด้วยยาและ/หรือวิธีการผ่าตัดต่างๆ เป็นวิธีหลักในการรักษาโรคต้อหินในปัจจุบัน นอกจากนี้ จากการศึกษาพบว่าการใช้กัญชาคทำให้เกิดวามดันลูกตา การตรวจผู้ที่มีโรคต้อหินมุมเปิดและความดันโลหิตสูงในลูกตาพบว่าการรักษาด้วยยาที่ลด  OP ลง จะชะลอการลุกลามของการสูญเสียขอบเขตการมองเห็นของผู้ป่วย
การไหลของหลอดเลือดและทฤษฎีการเสื่อมของระบบประสาทของต้อหินแก้วนำแสงได้ทำให้มีการวิจัยเกี่ยวกับกลยุทธ์การรักษาระบบประสาทต่างๆ รวมถึงองค์ประกอบของอาหารซึ่งบางส่วนอาจถือว่าปลอดภัยสำหรับการใช้โดยแพทย์ในปัจจุบัน ในขณะที่บางส่วนกำลังอยู่ระหว่างการทดสอบ ความเครียดทางจิตใจยังถือเป็นผลสืบเนื่องและสาเหตุของการสูญเสียการมองเห็น ซึ่งหมายความว่าการฝึกการจัดการความเครียด การฝึกสร้างร่างกาย และวิธีการอื่นๆ ในการจัดการความเครียดจะมีประโยชน์

## อ้างอิง

## แหล่งข้อมูลอื่น

* 
*  GeneReview/NCBI/NIH/UW entry on Primary Congenital Glaucoma


หมวดหมู่:ตาบอด
ศักดา ส.ภักดี

**ศักดา ส.ภักดี** หรือ **พลายศักดา สิงห์วังชา** มีชื่อจริงว่า นายศักดา บุญมาเลิศ ชาวกรุงเทพฯ สถิติการชก 57 ครั้ง ชนะ 38  (น็อค 32) แพ้ 19

## เกียรติประวัติ
* แชมป์ประเทศไทยรุ่นซูเปอร์แบนตัมเวท
** ชิง 3 ตุลาคม 2533 ชนะน็อค เทพ ชัยชุมพล ยก 5
** สละแชมป์
* แชมป์เงารุ่นเฟเธอร์เวท WBC 
** ชิง 5 มิถุนายน 2534 ชนะคะแนน แดนนี่ อเบลลา () ที่ เวทีมวยช่อง 7 สี
** เสียแชมป์ 22 กันยายน 2534 แพ้คะแนน จอห์น เดวิดสัน () ที่ โบโร่ฮอลล์ อัตเตอร์พูล เมืองเดอร์แฮม
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์ไลท์เวท เมื่อ 30 ก.ย. 2547 แพ้น็อค ยก 2 ดัวด้า บาฮารี่ () ที่ เวทีมวย สตูดิโอ อินโดนีเซียทีวี สถานีโทรทัศน์SCTV กรุงจาการ์ตา
** ชิงแชมป์ PABA รุ่นซูเปอร์เวลเตอร์เวทเมื่อ 11 ตุลาคม 2551 แพ้น็อค ยก 1 ดาเนียล ดอว์สัน () ที่ห้องคอนเวนชั่น ศูนย์การประชุมเมืองเพิร์ท รัฐออสเตรเลียตะวันตก

## อ้างอิง

* สถิติการชก 

## แหล่งข้อมูลอื่น

หมวดหมู่:นักมวยสากลชาวไทยรุ่นซูเปอร์แบนตัมเวท
หมวดหมู่:นักมวยสากลชาวไทยรุ่นเฟเธอร์เวท
หมวดหมู่:นักมวยสากลชาวไทยรุ่นซูเปอร์ไลท์เวท
หมวดหมู่:นักมวยสากลชาวไทยรุ่นซูเปอร์เวลเตอร์เวท
หมวดหมู่:แชมป์เงา WBC
หมวดหมู่:บุคคลจากกรุงเทพมหานคร‎‎
อำเภอนายูง

**นายูง ** เป็นอำเภอหนึ่งของจังหวัดอุดรธานี เดิมเป็นส่วนหนึ่งของอำเภอบ้านผือและอำเภอน้ำโสม เป็นที่ตั้งของวัดป่าภูก้อน มีพื้นที่ติดต่อจังหวัดหนองคายและจังหวัดเลย อำเภอนายูง อยู่ห่างจากอำเภอเมืองอุดรธานี 122กิโลเมตร อำเภอนายูง เป็นอำเภอที่อยู่ห่างไกลที่สุดของจังหวัดอุดรธานี

## ที่ตั้งและอาณาเขต
อำเภอนายูงตั้งอยู่ทางทิศตะวันตกเฉียงเหนือสุดของจังหวัด มีอาณาเขตติดต่อกับอำเภอข้างเคียง ดังนี้
* **ทิศเหนือ** ติดต่อกับอำเภอสังคม (จังหวัดหนองคาย)
* **ทิศตะวันออก** ติดต่อกับอำเภอบ้านผือ
* **ทิศใต้** ติดต่อกับอำเภอน้ำโสม 
* **ทิศตะวันตก** ติดต่อกับอำเภอปากชม (จังหวัดเลย)

## ประวัติ
ท้องที่อำเภอนายูง เดิมเป็นส่วนหนึ่งของอำเภอน้ำโสม กระทรวงมหาดไทยได้แยกพื้นที่ตำบลนายูง ตำบลบ้านก้อง ตำบลนาแค และตำบลโนนทอง ของอำเภอน้ำโสม ได้แบ่งพื้นที่การปกครองออกมาตั้งเป็น **กิ่งอำเภอนายูง** ตามประกาศกระทรวงมหาดไทยลงวันที่ 25 ธันวาคม พ.ศ. 2530 โดยมีผลบังคับตั้งแต่วันที่ 7 มกราคม พ.ศ. 2531

และต่อมาได้มีพระราชกฤษฎีกายกฐานะขึ้นเป็น **อำเภอนายูง** ตามประกาศกระทรวงมหาดไทยลงวันที่ 16 กรกฎาคม พ.ศ. 2538 โดยให้มีผลตั้งแต่วันที่ 8 สิงหาคม ปีเดียวกัน**** รวมระยะเวลาการเป็นกิ่งอำเภอ 8 ปี

*วันที่ 10 กุมภาพันธ์ 2496 ตั้งตำบลนายูง แยกออกจากตำบลน้ำโสม (อำเภอบ้านผือ)
* วันที่ 12 พฤษภาคม 2512 แยกพื้นที่ตำบลน้ำโสม ตำบลหนองแวง และตำบลนายูง อำเภอบ้านผือ มาตั้งเป็น **กิ่งอำเภอน้ำโสม** และให้ขึ้นการปกครองกับอำเภอบ้านผือ
* วันที่ 9 พฤศจิกายน 2514 ตั้งตำบลนาแค แยกออกจากตำบลนายูง
* วันที่ 28 มีนาคม 2517 ยกฐานะจากกิ่งอำเภอน้ำโสม อำเภอบ้านผือ เป็น **อำเภอน้ำโสม**
*วันที่ 23 ตุลาคม 2527 ตั้งตำบลโนนทอง แยกออกจากตำบลนายูง
* วันที่ 10 ตุลาคม 2529 ตั้งตำบลบ้านก้อง แยกออกจากตำบลน้ำโสม และตำบลนาแค
* วันที่ 7 มกราคม 2531 แยกพื้นที่ตำบลนายูง ตำบลบ้านก้อง ตำบลนาแค และตำบลโนนทอง อำเภอน้ำโสม มาตั้งเป็น **กิ่งอำเภอนายูง** และให้ขึ้นการปกครองกับอำเภอน้ำโสม
* 
* วันที่ 8 สิงหาคม 2538 ยกฐานะจากกิ่งอำเภอนายูง อำเภอน้ำโสม เป็น **อำเภอนายูง**

## การแบ่งเขตการปกครอง
### การปกครองส่วนภูมิภาค
อำเภอนายูงแบ่งเขตการปกครองย่อยออกเป็น 4 ตำบล 42 หมู่บ้าน ได้แก่

### การปกครองส่วนท้องถิ่น
ท้องที่อำเภอนายูงประกอบด้วยองค์กรปกครองส่วนท้องถิ่น 4 แห่ง ได้แก่
* **เทศบาลตำบลโนนทอง** ครอบคลุมพื้นที่ตำบลโนนทองทั้งตำบล
* **เทศบาลตำบลนายูง** ครอบคลุมพื้นที่ตำบลนายูงทั้งตำบล
* **องค์การบริหารส่วนตำบลบ้านก้อง** ครอบคลุมพื้นที่ตำบลบ้านก้องทั้งตำบล
* **องค์การบริหารส่วนตำบลนาแค** ครอบคลุมพื้นที่ตำบลนาแคทั้งตำบล

## อ้างอิง


นายูง
มกราคม พ.ศ. 2551

**มกราคม พุทธศักราช 2551** เป็นเดือนแรกของปี พ.ศ. 2551 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี

หมวดหมู่:มกราคม
*2551-01
ภูเขาไฟเมานาเคอา

thumb|300px|เมานาเคอา เมื่อมองจาก โคฮาลา
thumb|แผนที่ของเกาะฮาวาย
[thumb|300px|กล้องโทรทรรศน์ Subaru, Keck I, II และกล้อง[อินฟราเรดของนาซา]]
**ภูเขาไฟเมานาเคอา** ()  เป็นภูเขาไฟที่สงบแล้ว ตั้งอยู่ในรัฐฮาวาย สหรัฐอเมริกา เป็นภูเขาหนึ่งในห้าลูกที่ประกอบกันเป็นเกาะฮาวาย โดยภูเขาอีกสี่ลูก คือ ภูเขาไฟโคฮาลา ภูเขาไฟฮูอาลาไล ภูเขาไฟเมานาโลอา ภูเขาไฟคีเลาเวอา

เมานาเคอามีความสูงวัดจากระดับน้ำทะเล  13,796 ฟุต หรือ 4,205 เมตร สูงที่สุดในเกาะฮาวาย โดยสูงกว่ายอดเขาเมานาโลอาประมาณ 120 ฟุต (37 เมตร) เมานาเคอามีความสูงวัดจากฐานส่วนที่จมอยู่ใต้มหาสมุทรแปซิฟิกอีกประมาณ 19,000 ฟุต (5,800 เมตร) เมื่อรวมกันแล้วเมานาเคอามีความสูงมากกว่า 33,000 ฟุต (10,000 เมตร) ซึ่งสูงที่สุดในโลก และสูงกว่ายอดเขาเอเวอเรสต์

เมานาเคอาเป็นภาษาฮาวาย แปลว่า *ภูเขาสีขาว* เนื่องจากมีหิมะปกคลุมยอดเขาตลอดทั้งปี  บนยอดเขามีทัศนวิสัยที่ดี เหมาะสำหรับการสังเกตการณ์ทางดาราศาสตร์ โดยมีกล้องดูดาวอยู่บนยอดเขาถึง 13 กล้องจากหลายประเทศ รวมทั้งหอดูดาวเคก 1 และ 2 (W.M.Keck Observatory) และกล้องวิทยุโทรทรรศน์หนึ่งในสิบกล้อง ที่ประกอบกันเป็น แถวลำดับเส้นฐานยาวมาก (VLBA) ของหอดูดาววิทยุแห่งชาติ (National Radio Astronomy Observatory - NRAO) สหรัฐอเมริกา 

เมื่อวันที่ 15 ตุลาคม พ.ศ. 2549 เกิดแผ่นดินไหววัดความสั่นสะเทือนได้ 6.7 มาตราริกเตอร์ ทำให้เกิดความเสียหายต่อกล้องดูดาวจำนวนหนึ่งบนยอดเขา    

## อ้างอิง

## แหล่งข้อมูลอื่น
* หอดูดาวเมานาเคอา 

ม
ม
หมวดหมู่:จุดที่สุดในโลก
อำเภอหนองแสง

**หนองแสง ** เป็นอำเภอหนึ่งของจังหวัดอุดรธานี

## ที่ตั้งและอาณาเขต
อำเภอหนองแสงตั้งอยู่ทางทิศใต้ของจังหวัด มีอาณาเขตติดต่อกับอำเภอข้างเคียง ดังนี้
* **ทิศเหนือ** ติดต่อกับอำเภอเมืองอุดรธานี และอำเภอกุมภวาปี
* **ทิศตะวันออก** ติดต่อกับอำเภอกุมภวาปี
* **ทิศใต้** ติดต่อกับอำเภอกุมภวาปี อำเภอโนนสะอาด และอำเภอเขาสวนกวาง (จังหวัดขอนแก่น)
* **ทิศตะวันตก** ติดต่อกับอำเภอหนองวัวซอ

## ประวัติ
ท้องที่อำเภอหนองแสง เดิมเป็นส่วนหนึ่งของตำบลพันดอน และตำบลปะโค อำเภอกุมภวาปี ในวันที่ 1 มกราคม พ.ศ. 2524 กระทรวงมหาดไทยได้แยกพื้นที่การปกครองบางตำบลของอำเภอกุมภวาปี ได้แบ่งพื้นที่การปกครองออกมาตั้งเป็น **กิ่งอำเภอหนองแสง** จนกระทั่งเมื่อวันที่ 31 ธันวาคม พ.ศ. 2530 จึงมีพระราชกฤษฎีกาฯ ยกฐานะขึ้นเป็น **อำเภอหนองแสง** จนถึงปัจจุบัน 

* วันที่ 31 มีนาคม 2507 ตั้งตำบลเสอเพลอ แยกออกจากตำบลพันดอน
*วันที่ 9 พฤศจิกายน 2514 ตั้งตำบลหนองแสง แยกออกจากตำบลเสอเพลอ
*วันที่ 4 กันยายน 2516 ตั้งตำบลแสงสว่าง แยกออกจากตำบลปะโค
*วันที่ 1 มกราคม 2524 แยกพื้นที่ตำบลหนองแสง และตำบลแสงสว่าง อำเภอกุมภวาปี มาตั้งเป็น **กิ่งอำเภอหนองแสง** และกำหนดให้ขึ้นการปกครองกับอำเภอกุมภวาปี
* วันที่ 31 ธันวาคม 2530 ยกฐานะกิ่งอำเภอหนองแสง อำเภอกุมภวาปี เป็น **อำเภอหนองแสง**
* วันที่ 31 สิงหาคม 2531 ตั้งตำบลนาดี แยกออกจากตำบลแสงสว่าง
* วันที่ 7 กันยายน 2533 ตั้งตำบลทับกุง แยกออกจากตำบลหนองแสง
* วันที่ 26 เมษายน 2536 จัดตั้งสุขาภิบาลแสงสว่าง ในท้องที่บางส่วนของตำบลแสงสว่าง
* วันที่ 25 พฤษภาคม 2542 ยกฐานะจากสุขาภิบาลแสงสว่าง เป็นเทศบาลตำบลแสงสว่าง ด้วยผลของกฎหมาย

## การแบ่งเขตการปกครอง
### การปกครองส่วนภูมิภาค
อำเภอหนองแสงแบ่งเขตการปกครองย่อยออกเป็น 4 ตำบล 40 หมู่บ้าน ได้แก่

### การปกครองส่วนท้องถิ่น
ท้องที่อำเภอหนองแสงประกอบด้วยองค์กรปกครองส่วนท้องถิ่น 5 แห่ง ได้แก่
* **[[เทศบาลตำบลแสงสว่าง]]** ครอบคลุมพื้นที่บางส่วนของตำบลแสงสว่าง
* **เทศบาลตำบลนาดี** ครอบคลุมพื้นที่ตำบลนาดีทั้งตำบล
* **องค์การบริหารส่วนตำบลหนองแสง** ครอบคลุมพื้นที่ตำบลหนองแสงทั้งตำบล
* **องค์การบริหารส่วนตำบลแสงสว่าง** ครอบคลุมพื้นที่ตำบลแสงสว่าง (นอกเขตเทศบาลตำบลแสงสว่าง)
* **องค์การบริหารส่วนตำบลทับกุง ** ครอบคลุมพื้นที่ตำบลทับกุงทั้งตำบล

## การศึกษา
อำเภอหนองแสงมีโรงเรียนประถมศึกษาอยู่ภายใต้สังกัดสำนักงานเขตพื้นที่การศึกษาประถมศึกษาอุดรธานี เขต 2 ซึ่งมีทั้งหมด 15 โรงเรียน

#### รายชื่อโรงเรียนประถมศึกษาในอำเภอหนองแสง

#### รายชื่อศูนย์พัฒนาเด็กเล็ก : สังกัดกรมส่งเสริมการปกครองท้องถิ่น

## อ้างอิง

หนองแสง
ถนนเทพารักษ์

**ถนนเทพารักษ์** () หรือ **ทางหลวงแผ่นดินหมายเลข 3268 สายสำโรง–บางบ่อ** เป็นถนนท้องถิ่นในจังหวัดสมุทรปราการ แยกจากถนนสุขุมวิทบริเวณกิโลเมตรที่ 20 ข้างสถานีตำรวจภูธรสำโรงเหนือ ตำบลสำโรงเหนือ อำเภอเมืองสมุทรปราการ จังหวัดสมุทรปราการ ระยะทางประมาณ 28 กิโลเมตร ผ่านท้องที่ 4 อำเภอ ได้แก่ อำเภอเมืองสมุทรปราการ อำเภอบางพลี อำเภอบางเสาธง และอำเภอบางบ่อ โดยไปบรรจบกับถนนรัตนราชและถนนปานวิถี (คลองด่าน–บางบ่อ) บริเวณโรงเรียนอนุบาลชุมชนบางบ่อ ตำบลบางบ่อ อำเภอบางบ่อ 

แต่เดิมถนนเส้นนี้มีเพียง 2 ช่องทางจราจรตลอดเส้นทาง ปัจจุบันได้ขยายช่องจราจรเป็น 6–8 ช่องจราจรเรียบร้อยแล้วตลอดทั้งเส้นทาง

## รายชื่อทางแยก

3268
4-3268
หมวดหมู่:ถนนในจังหวัดสมุทรปราการ
อำเภอโนนสะอาด

**โนนสะอาด** เป็นอำเภอหนึ่งของจังหวัดอุดรธานี และเป็น 1 ใน 5 อำเภอของจังหวัดที่มีทางรถไฟสายตะวันออกเฉียงเหนือผ่าน โดยเมื่อเดินทางจากกรุงเทพมหานคร จะเป็นอำเภอแรกเมื่อเข้าสู่เขตจังหวัดอุดรธานี

## ที่ตั้งและอาณาเขต
**อำเภอโนนสะอาด**ตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอหนองแสงและอำเภอกุมภวาปี
* **ทิศตะวันออก** ติดต่อกับอำเภอกุมภวาปี
* **ทิศใต้** ติดต่อกับอำเภอกระนวน อำเภอน้ำพอง และอำเภอเขาสวนกวาง (จังหวัดขอนแก่น)
* **ทิศตะวันตก** ติดต่อกับอำเภอเขาสวนกวาง (จังหวัดขอนแก่น)

## การแบ่งเขตการปกครอง
### การปกครองส่วนภูมิภาค
อำเภอโนนสะอาดแบ่งพื้นที่การปกครองออกเป็น 6 ตำบล 66 หมู่บ้าน

### การปกครองส่วนท้องถิ่น
ท้องที่อำเภอโนนสะอาดประกอบด้วยองค์กรปกครองส่วนท้องถิ่น 7 แห่ง ได้แก่
* **[[เทศบาลตำบลโนนสะอาด (จังหวัดอุดรธานี)|เทศบาลตำบลโนนสะอาด]]** ครอบคลุมพื้นที่บางส่วนของตำบลโนนสะอาด
* **เทศบาลตำบลหนองแวงโนนสะอาด** ครอบคลุมพื้นที่ตำบลโนนสะอาด (นอกเขตเทศบาลตำบลโนนสะอาด)
* **เทศบาลตำบลโพธิ์ศรีสำราญ** ครอบคลุมพื้นที่ตำบลโพธิ์ศรีสำราญทั้งตำบล
* **องค์การบริหารส่วนตำบลบุ่งแก้ว** ครอบคลุมพื้นที่ตำบลบุ่งแก้วทั้งตำบล
* **องค์การบริหารส่วนตำบลทมนางาม** ครอบคลุมพื้นที่ตำบลทมนางามทั้งตำบล
* **องค์การบริหารส่วนตำบลหนองกุงศรี** ครอบคลุมพื้นที่ตำบลหนองกุงศรีทั้งตำบล
* **องค์การบริหารส่วนตำบลโคกกลาง** ครอบคลุมพื้นที่ตำบลโคกกลางทั้งตำบล

โนนสะอาด
พระสมเด็จเหนือหัว

thumb|200px|พระสมเด็จเหนือหัว
**พระสมเด็จเหนือหัว** เป็นพระเครื่องที่ผู้จัดสร้างอ้างว่า สร้างขึ้นโดยมูลนิธิอัฏฐมราชานุสรณ์ ในพระบรมราชูปถัมภ์ เพื่อนำเงินรายได้ไปสร้างอุโบสถสองกษัตริย์ เฉลิมพระเกียรติพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และพระบาทสมเด็จพระปรมินทรมหาภูมิพลอดุลยเดช จำหน่ายราคาองค์ละ 999 บาท โดยนายสิทธิกร บุญฉิม หรือ "เสี่ยอู๊ด" เป็นผู้ดำเนินการจัดสร้าง

## การสร้าง
ผู้จัดสร้างประชาสัมพันธ์ว่า พระสมเด็จเหนือหัว สร้างจากมวลสารศักดิ์สิทธิ์จากวัดต่างๆทั่วประเทศ และตำนานการสร้างพระผงของสมเด็จพระพุฒาจารย์ (โต พรหมรังสี) อดีตเจ้าอาวาสวัดระฆังโฆสิตารามวรมหาวิหาร แล้วนำมาปลุกเสกโดยพระชั้นผู้ใหญ่ทั่วราชอาณาจักรไทย เสกผงศักดิ์สิทธิ์ และสร้างพระเครื่อง เป็นพระสมเด็จ 5 สี ได้แก่ สีขาววัดระฆัง ของภาคกลาง สีเหลืองพระเจ้าอยู่หัว ของภาคเหนือ สีชมพูทิพย์ ของภาคตะวันออก สีเขียวพระแก้วมรกต ของภาคอีสาน สีฟ้าน้ำทะเลของภาคใต้

ผู้จัดสร้าง อ้างว่า พระเถระ พระอาจารย์ และเจ้าอาวาสจากวัดต่างๆ ทั่วราชอาณาจักรไทย รวม 780 รูป ซึ่งเป็นพระภิกษุสงฆ์ของวัดต่างๆ ใน 780 อำเภอ ทำพิธีปลุกเสกมวลสารผงพุทธคุณ โดยใช้ช่องทางไปรษณีย์และธนาคารพาณิชย์ในการกระจายวัตถุมงคล มีการประชาสัมพันธ์วัตถุมงคลนี้ในสื่อสารมวลชนและสื่อโฆษณาโดยใช้งบประมาณจำนวนมาก

thumb|200px|พระสมเด็จเหนือหัว
thumb|200px|พระสมเด็จเหนือหัว

## การชี้แจงจากสำนักพระราชวัง
สำนักพระราชวัง ชี้แจงว่าได้มีกลุ่มแอบอ้างจัดสร้างพระสมเด็จเหนือหัว และมีการระบุว่า รายได้จากการจัดสร้างสมทบทุนมูลนิธิอัฏฐมราชานุสรณ์ จัดโครงการสร้างอุโบสถสองกษัตริย์ พร้อมกับมีการนำตราพระมงกุฎประทับไว้หลังองค์พระ ซึ่งการจัดสร้างดังกล่าวไม่ได้มีความเกี่ยวข้องกับทางสำนักพระราชวังแต่อย่างใด

พร้อมกันนี้ เมื่อมีการตรวจสอบไปยังมูลนิธิอัฏฐมราชานุสรณ์ ในพระบรมราชูปถัมภ์ ปรากฏว่า ทางมูลนิธิฯ ไม่ได้มีส่วนเกี่ยวข้องกับการจัดสร้าง และการที่ผู้จัดสร้างนำตราพระมหามงกุฎไปประทับหลังองค์พระนั้นถือว่าผิดกฎหมาย เพราะไม่มีการขอพระราชทานพระบรมราชานุญาตผ่านทางสำนักพระราชวัง

ขณะที่มวลสารในการจัดสร้างที่มีการอ้างว่าเป็นดอกไม้พระราชทานนั้น ทางสำนักพระราชวังได้ชี้แจงว่า ตั้งแต่มีการจัดสร้างพระสมเด็จเหนือหัว ปรากฏว่า ทางผู้จัดสร้างไม่เคยขอรับพระราชทานดอกไม้เพื่อนำไปใช้เป็นมวลสาร เรื่องที่เกิดขึ้นจึงเป็นการแอบอ้างและทำให้ประชาชนเข้าใจผิด

ทั้งนี้ จากการตรวจสอบถึงขั้นตอนการจัดสร้างพระสมเด็จเหนือหัว ปรากฏว่า ไม่มีการระบุผู้จัดสร้างที่ชัดเจน ทำให้ประชาชนเกิดความเข้าใจผิดว่า พระสมเด็จเหนือหัว เกี่ยวข้องกับทางสำนักพระราชวัง และทำให้เกิดความเสียหายกับทางสำนักพระราชวังเป็นอย่างมาก

## การดำเนินคดี
เมื่อวันที่ 31 มีนาคม พ.ศ. 2553 ศาลอาญาพิพากษาจำคุกสิทธิกร บุญฉิม ในความผิดฐานร่วมกันฉ้อโกงประชาชน ร่วมกันโฆษณาโดยใช้ข้อความที่จะก่อให้เกิดความเข้าใจผิดในสาระสำคัญเกี่ยวกับสินค้า และโดยใช้ข้อความที่ใช้หรืออ้างอิงข้อเท็จจริงเกี่ยวกับพระมหากษัตริย์โดยไม่ได้รับพระบรมราชานุญาต ไม่เป็นธรรมต่อผู้บริโภคหรืออาจก่อให้เกิดความเสียหายต่อสังคมส่วนรวม ร่วมกันใช้เครื่องหมายราชการโดยไม่ได้รับอนุญาต และเลียนเครื่องหมายราชการให้ปรากฏที่วัตถุหรือสินค้าใด ๆ โทษจำคุกรวม 5 ปี
หลังสิทธิกรเสียชีวิตในปี พ.ศ. 2558 สำนักงานป้องกันและปราบปรามการฟอกเงิน ได้อายัดทรัพย์ที่เกี่ยวกับคดีดังกล่าว มูลค่ารวมประมาณ 8 ล้านบาท
## อ้างอิง

* หนังสือพิมพ์ข่าวสด วันพุธที่ 28 พฤศจิกายน พ.ศ. 2550, ฉบับที่ 6208 หน้า 8, คอลัมภ์เสกใหญ่ทั่วประเทศ
* หนังสือพิมพ์แนวหน้า วันที่ 13 ธันวาคม พ.ศ. 2550

หมวดหมู่:พระเครื่อง
อำเภอไชยวาน

**ไชยวาน** [ไช-วาน] เป็นอำเภอหนึ่งของจังหวัดอุดรธานี เดิมเป็นส่วนหนึ่งของอำเภอหนองหาน อำเภอไชยวาน มีพื้นที่ติดเขตจังหวัดสกลนคร ห่างจากตัวอำเภอเมืองอุดรธานีไปทางทิศตะวันออกเฉียงใต้ประมาณ 78กิโลเมตร

## ประวัติ
ท้องที่อำเภอไชยวานเดิมเป็นส่วนหนึ่งของอำเภอหนองหาน ทางราชการได้แบ่งพื้นที่การปกครองบางส่วนของอำเภอหนองหาน ได้แก่ ตำบลไชยวาน และตำบลหนองหลัก ออกมาตั้งเป็น **กิ่งอำเภอไชยวาน** ตามประกาศกระทรวงมหาดไทยลงวันที่ 22 ธันวาคม พ.ศ. 2519 โดยมีผลบังคับตั้งแต่วันที่ 18 มกราคม ปีถัดมา

และต่อมาได้มีพระราชกฤษฎีกายกฐานะกิ่งอำเภอไชยวาน อำเภอหนองหาน ขึ้นเป็น **อำเภอไชยวาน** ตามประกาศกระทรวงมหาดไทยลงวันที่ 30 ธันวาคม พ.ศ. 2530 โดยให้มีผลตั้งแต่วันที่ 31 ธันวาคม ปีเดียวกัน เหตุที่ได้ชื่อว่า "ไชยวาน" เพราะมีหนองน้ำขนาดใหญ่และมีต้นไม้ปกคลุมหนาแน่น ต้นไม้นั้นชาวบ้านเรียกว่า "ต้นไชยวาน" ด้วยเหตุนี้จึงตั้งชื่อหมู่บ้านว่า "บ้านไชยวาน" มาจนถึงทุกวันนี้

* วันที่ 10 มิถุนายน 2490 ตั้งตำบลบ้านยา แยกออกจากตำบลไชยวาน และตำบลบ้านเชียง
* วันที่ 25 เมษายน 2510 ตั้งตำบลหนองหลัก แยกออกจากตำบลไชยวาน
* วันที่ 9 พฤศจิกายน 2519 ตั้งตำบลโพนสูง แยกออกจากตำบลหนองหลัก
* วันที่ 18 มกราคม 2520 แยกพื้นที่ตำบลไชยวาน และตำบลหนองหลัก จากอำเภอหนองหาน มาตั้งเป็น **กิ่งอำเภอไชยวาน** และให้ขึ้นการปกครองกับอำเภอหนองหาน
* วันที่ 20 พฤศจิกายน 2522 โอนพื้นที่ตำบลโพนสูง อำเภอหนองหาน มาขึ้นกับ กิ่งอำเภอไชยวาน
* วันที่ 27 พฤศจิกายน 2522 ตั้งตำบลคำเลาะ แยกออกจากตำบลไชยวาน
* วันที่ 31 ธันวาคม 2530 ยกฐานะจากกิ่งอำเภอไชยวาน อำเภอหนองหาน เป็น **อำเภอไชยวาน**
* วันที่ 1 กุมภาพันธ์ 2533 จัดตั้งสุขาภิบาลไชยวาน ในท้องที่บางส่วนของตำบลไชยวาน
* วันที่ 25 พฤษภาคม 2542 ยกฐานะสุขาภิบาลไชยวาน เป็นเทศบาลตำบลไชยวาน ด้วยผลของกฎหมาย
* วันที่ 29 เมษายน 2547 กำหนดเขตตำบลในท้องที่อำเภอไชยวาน โดยกำหนดให้ตำบลไชยวาน มีเขตการปกครองรวม 13 หมู่บ้าน ตำบลโพนสูง ให้มีเขตการปกครองรวม 10 หมู่บ้าน ตำบลหนองหลัก ให้มีเขตการปกครองรวม 10 หมู่บ้าน และตำบลคำเลาะ ให้มีเขตการปกครองรวม 10 หมู่บ้าน
* วันที่ 5 มิถุนายน 2551 เปลี่ยนแปลงชื่อหมู่ที่ 11 บ้านหนองหลัก ตำบลหนองหลัก เป็น หมู่ที่ 11 บ้านหนองเหล็ก

## ที่ตั้งและอาณาเขต
อำเภอไชยวานตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอหนองหานและอำเภอสว่างแดนดิน (จังหวัดสกลนคร)
* **ทิศตะวันออก** ติดต่อกับอำเภอส่องดาว (จังหวัดสกลนคร)
* **ทิศใต้** ติดต่อกับอำเภอวังสามหมอและอำเภอศรีธาตุ
* **ทิศตะวันตก** ติดต่อกับอำเภอกู่แก้วและอำเภอหนองหาน

## การแบ่งเขตการปกครอง
### การปกครองส่วนภูมิภาค
อำเภอไชยวานแบ่งพื้นที่การปกครองออกเป็น 4 ตำบล 51 หมู่บ้าน

### การปกครองส่วนท้องถิ่น
ท้องที่อำเภอไชยวานประกอบด้วยองค์กรปกครองส่วนท้องถิ่น 5 แห่ง ได้แก่
* **เทศบาลตำบลไชยวาน** ครอบคลุมพื้นที่บางส่วนของตำบลไชยวาน
* **เทศบาลตำบลโพนสูง** ครอบคลุมพื้นที่ตำบลโพนสูงทั้งตำบล
* **เทศบาลตำบลหนองแวงแก้มหอม** ครอบคลุมพื้นที่ตำบลไชยวาน (เฉพาะนอกเขตเทศบาลตำบลไชยวาน)
* **องค์การบริหารส่วนตำบลหนองหลัก** ครอบคลุมพื้นที่ตำบลหนองหลักทั้งตำบล
* **องค์การบริหารส่วนตำบลคำเลาะ** ครอบคลุมพื้นที่ตำบลคำเลาะทั้งตำบล

## อ้างอิง


ไชยวาน
ค้อน

thumb|ค้อนหงอนสมัยใหม่เหมาะสำหรับการตอกและถอดตะปู
[thumb|[ค้อนตีกลองแบบตีลูกล้อพร้อมหัวที่ทำจากสักหลาดที่ยึดไว้ระหว่างแหวนรองเหล็กสำหรับใช้กับกลองทิมปานี]]
**ค้อน** เป็นเครื่องมือซึ่งประกอบด้วย "หัว" ที่มีน้ำหนักมาก ติดไว้กับ "ด้าม" ที่มีขนาดยาว ใช้สำหรับเหวี่ยงเพื่อส่งแรงกระทบลงบนวัตถุอื่น เช่น เพื่อตอกตะปูเข้าไปในแผ่นไม้ เพื่อตีโลหะให้เป็นรูปร่าง หรือเพื่อบดย่อยก้อนหิน ค้อนถูกนำมาใช้สำหรับการตอก การขึ้นรูป การทุบ และการตีแบบไม่ทำลายที่หลากหลาย สาขาวิชาดั้งเดิมประกอบด้วยงานช่างไม้การตีเหล็กการทำสงครามและการเล่นดนตรี ประเภทตี (เช่นเดียวกับการตีฆ้อง)

หัวค้อนสมัยใหม่มักทำจากเหล็กที่ผ่านการอบชุบด้วยความร้อนเพื่อความแข็ง ส่วนด้ามจับ (เรียกอีกอย่างว่าด้ามยาวหรือด้ามโค้ง ) มักทำจากไม้หรือ พลาสติก

ความยืดหยุ่นสูงของหัวเหล็กมีความสำคัญในการถ่ายโอนพลังงาน โดยเฉพาะอย่างยิ่งเมื่อใช้ร่วมกับทั่ง ที่มีความยืดหยุ่นเท่ากัน

## ประวัติศาสตร์
การใช้ค้อนธรรมดามีอายุย้อนกลับไปประมาณ 3.3 ล้านปีก่อนตามการค้นพบในปี 2012 โดย โซเนีย ฮาร์มานด์ และ เจสัน ลูอิส จากมหาวิทยาลัยสโตนี่บรู๊ค ซึ่งขณะขุดค้นพื้นที่ใกล้ทะเลสาบเทอร์คานาของเคนยาค้นพบแหล่งหินรูปทรงต่างๆ จำนวนมาก รวมถึงหินที่ใช้ตีไม้กระดูก หรือหินอื่น ๆเพื่อแยกออกจากกันและขึ้นรูป ค้อนรุ่นแรกๆ ถูกสร้างขึ้นโดยไม่มีด้ามจับ หินที่ติดกับไม้ด้วยแถบหนังหรือเอ็นสัตว์ถูกนำมาใช้เป็นค้อนที่มีด้ามจับประมาณ 30,000 ปีก่อนคริสตกาลในช่วงกลางยุคหินยุคหินเก่าการเพิ่มด้ามจับทำให้ผู้ใช้ควบคุมได้ดีขึ้นและเกิดอุบัติเหตุน้อยลง ค้อนกลายเป็นเครื่องมือหลักที่ใช้ในการก่อสร้าง อาหาร และการป้องกัน

บันทึกทางโบราณคดีของค้อนแสดงให้เห็นว่าอาจเป็นเครื่องมือที่เก่าแก่ที่สุดซึ่งมีหลักฐานชัดเจน

[thumb|ค้อนหินที่พบใน[เมืองโดเวอร์ รัฐมินนิโซตามีอายุย้อนไปถึง 8,000–3,000 ปีก่อนคริสตกาลซึ่งเป็นยุคโบราณของอเมริกาเหนือ]]

thumb|ค้อนเคาะหิน

## ฟิสิกส์
### การขยายแรง
ค้อนเป็นเครื่องมือขยายแรง แบบง่าย ๆ ที่ทำงานโดยแปลงพลังงานเชิงกลเป็นพลังงานจลน์แล้วกลับคืนมา

ในการเหวี่ยงก่อนการตีแต่ละครั้ง หัวค้อนจะกักเก็บพลังงานจลน์จำนวนหนึ่ง ซึ่งเท่ากับความยาว D ของการเหวี่ยงคูณด้วยแรง f ที่เกิดจากกล้ามเนื้อแขนและแรงโน้มถ่วงเมื่อค้อนกระทบ หัวค้อนจะหยุดลงโดยแรงในทิศทางตรงกันข้ามที่มาจากเป้าหมาย ซึ่งมีขนาดเท่ากันและตรงข้ามกับแรงที่หัวค้อนกระทำต่อเป้าหมาย หากเป้าหมายเป็นวัตถุแข็งและหนัก หรือหากวางอยู่บนทั่ง บางชนิด หัวค้อนสามารถเคลื่อนที่ได้ในระยะทางสั้นมาก d ก่อนที่จะหยุด เนื่องจากแรงหยุด F คูณระยะทางนั้นต้องเท่ากับพลังงานจลน์ของหัวค้อน จึงสรุปได้ว่า F จะมากกว่าแรงขับเคลื่อนเดิม f มาก โดยประมาณ โดยปัจจัย D / d ด้วยวิธีนี้ ไม่จำเป็นต้องใช้กำลังมากเพื่อสร้างแรงที่แข็งแกร่งพอที่จะดัดเหล็กหรือทำให้หินที่แข็งที่สุดแตกได้

## ค้อนสงคราม
ค้อนสงครามเป็นอาวุธสงครามในยุคกลางตอนปลาย ที่ออกแบบมาเพื่อการสู้รบระยะประชิด

## ภาพค้อนชนิดต่างๆ

ไฟล์:Hammer2.jpg|ค้อนตอกตะปูทั่วไป (ค้อนหงอน)
ไฟล์:GeologicalHammerSolidForgedHead.png|ค้อนสำหรับนักธรณีวิทยา
ไฟล์:Hammer tapissier.jpg|ค้อนสำหรับทำเบาะหนัง
ไฟล์:Ball-peen hammer 380mm.JPG|ค้อนหัวกลม
ไฟล์:Wooden mallet.jpg|ค้อนหัวไม้


## อ้างอิง

## แหล่งข้อมูลอื่น

หมวดหมู่:เครื่องมือ
ทางรถไฟสายชิงไห่–ทิเบต

thumb|250px|แผนที่ทางรถไฟ
**ทางรถไฟสายชิงไห่–ทิเบต** (; ชิงซั่งเถื่ยลู่) เป็นเส้นทางรถไฟบนที่ราบสูงที่สูงที่สุดและยาวที่สุดของโลก ทดลองใช้จริงเมื่อวันที่ 1 กรกฎาคม ค.ศ. 2006 เริ่มต้นเดินทางจากเมืองซีหนิง เมืองหลวงของมณฑลชิงไห่ ถึงปลายทางเมืองลาซ่า เมืองหลวงของเขตปกครองตนเองทิเบต ใช้เวลาเดินทาง 26 ชั่วโมง 23 นาที บนเส้นทางมีสถานีรถไฟสูงที่สุดในโลกคือ ถังกู่ลาชาน จุดสูงสุดที่ทางรถไฟสายนี้ สูงจากระดับน้ำทะเล 5,072 เมตร

## อ้างอิง

หมวดหมู่:การขนส่งระบบรางในประเทศจีน
หมวดหมู่:เส้นทางรถไฟที่เปิดทำการในปี พ.ศ. 2549
อำเภอทุ่งฝน

**ทุ่งฝน** เป็นอำเภอหนึ่งของจังหวัดอุดรธานี เดิมเป็นส่วนหนึ่งของตำบลบ้านเชียง และตำบลสะแบง อำเภอหนองหาน ปี พ.ศ. 2510 ได้แบ่งพื้นที่บางส่วนของตำบลสะแบงตั้งเป็นตำบลทุ่งใหญ่ ปี พ.ศ. 2514 ได้แบ่งพื้นที่บางส่วนของตำบลบ้านเชียงตั้งเป็นตำบลทุ่งฝน ก่อนที่จะรวมตำบลทุ่งใหญ่ และตำบลทุ่งฝนตั้งขึ้นเป็นกิ่งอำเภอในปี พ.ศ. 2519 และยกฐานะเป็นอำเภอปี พ.ศ. 2533 รวมระยะเวลาการเป็นกิ่งอำเภอ 13 ปี นับว่าเป็นอำเภอที่มีระยะเวลาการเป็นกิ่งอำเภอยาวนานที่สุดอันดับสองในจังหวัดอุดรธานี

## ที่ตั้งและอาณาเขต
อำเภอทุ่งฝนตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอบ้านดุง
* **ทิศตะวันออก** ติดต่อกับอำเภอสว่างแดนดิน (จังหวัดสกลนคร)
* **ทิศใต้** ติดต่อกับอำเภอหนองหาน
* **ทิศตะวันตก** ติดต่อกับอำเภอหนองหานและอำเภอพิบูลย์รักษ์

## ประวัติ
ท้องที่อำเภอทุ่งฝน เดิมเป็นส่วนหนึ่งของอำเภอหนองหาน ในวันที่ 29 มิถุนายน พ.ศ. 2519 กระทรวงมหาดไทยได้แยกพื้นที่การปกครองบางตำบลของอำเภอหนองหาน ได้แบ่งพื้นที่การปกครองออกมาตั้งเป็น **กิ่งอำเภอทุ่งฝน** จนกระทั่งเมื่อวันที่ 21 พฤษภาคม พ.ศ. 2533 จึงมีพระราชกฤษฎีกาฯ ยกฐานะขึ้นเป็น **อำเภอทุ่งฝน** จนถึงปัจจุบัน
* วันที่ 25 เมษายน 2510 ตั้งตำบลทุ่งใหญ่ แยกออกจากตำบลสะแบง 
* วันที่ 9 พฤศจิกายน 2514 ตั้งตำบลทุ่งฝน แยกออกจากตำบลบ้านเชียง 
* วันที่ 29 มิถุนายน 2519 แยกพื้นที่ตำบลทุ่งฝน และตำบลทุ่งใหญ่ จากอำเภอหนองหาน มาตั้งเป็น **กิ่งอำเภอทุ่งฝน** และให้ขึ้นการปกครองกับอำเภอหนองหาน
* วันที่ 26 กรกฎาคม 2520 ตั้งตำบลนาชุมแสง แยกออกจากตำบลทุ่งใหญ่
* วันที่ 21 พฤษภาคม 2533 ยกฐานะกิ่งอำเภอทุ่งฝน อำเภอหนองหาน เป็น **อำเภอทุ่งฝน**
* วันที่ 7 ตุลาคม 2534 จัดตั้งสุขาภิบาลทุ่งฝน ในท้องที่บางส่วนของตำบลทุ่งฝน
* วันที่ 8 พฤศจิกายน 2536 ตั้งตำบลนาทม แยกออกจากตำบลนาชุมแสง
* วันที่ 25 พฤษภาคม 2542 ยกฐานะจากสุขาภิบาลทุ่งฝน เป็นเทศบาลตำบลทุ่งฝน ด้วยผลของกฎหมาย
* วันที่ 3 พฤศจิกายน 2560 เปลี่ยนแปลงชื่อองค์การบริหารตำบลทุ่งฝน เป็น องค์การบริหารตำบลกุดค้า

## การแบ่งเขตการปกครอง
### การปกครองส่วนภูมิภาค
อำเภอทุ่งฝนแบ่งพื้นที่การปกครองออกเป็น 4 ตำบล 37 หมู่บ้าน

### การปกครองส่วนท้องถิ่น
ท้องที่อำเภอทุ่งฝนประกอบด้วยองค์กรปกครองส่วนท้องถิ่น 5 แห่ง ได้แก่
* **เทศบาลตำบลทุ่งฝน** ครอบคลุมพื้นที่บางส่วนของตำบลทุ่งฝน
* **เทศบาลตำบลทุ่งใหญ่** ครอบคลุมพื้นที่ตำบลทุ่งใหญ่ทั้งตำบล 
* **องค์การบริหารส่วนตำบลกุดค้า** ครอบคลุมพื้นที่ตำบลทุ่งฝน (เฉพาะนอกเขตเทศบาลตำบลทุ่งฝน)
* **องค์การบริหารส่วนตำบลนาชุมแสง** ครอบคลุมพื้นที่ตำบลนาชุมแสงทั้งตำบล
* **องค์การบริหารส่วนตำบลนาทม** ครอบคลุมพื้นที่ตำบลนาทมทั้งตำบล

## อ้างอิง


ทุ่งฝน
รายชื่อเพลงประกอบภาพยนตร์การ์ตูนในยอดนักสืบจิ๋วโคนัน

***[[ยอดนักสืบจิ๋วโคนัน]]*** เป็นชื่อหนังสือการ์ตูน แต่งโดยโกโช อาโอยามะใน พ.ศ. 2537 ต่อมาได้ถูกนำไปสร้างเป็นการ์ตูนโทรทัศน์โดยทีเอ็มเอสเอ็นเตอร์เทนเมนต์  (TMS Entertainment) ออกอากาศทางนิปปอนทีวี (Nippon TV), โยมิอุริทีวี (Yomiuri TV) โดยเริ่มออกอากาศตอนแรกเมื่อ 8 มกราคม พ.ศ. 2539 และได้มีโคนันฉบับภาพยนตร์ที่สร้างจากแอนิเมชัน ปัจจุบันยอดนักสืบจิ๋วโคนันยังคงออกอากาศอยู่และยังคงมีภาพยนตร์มาอย่างต่อเนื่อง และใช้เพลงประกอบการ์ตูนโทรทัศน์และภาพยนตร์มาเป็นจำนวนมาก ตารางด้านล่างนี้แสดงรายชื่อเพลงที่ปรากฏในเรื่องยอดนักสืบจิ๋วโคนัน โดยอาศัยข้อมูลจากการออกอากาศอนิเมะในประเทศญี่ปุ่น อนึ่งในประเทศอื่น ๆ อาจมีการเปลี่ยนลำดับของเพลง ศิลปิน และจำนวนตอนที่ออกอากาศ เนื่องจากสงวนไว้สำหรับการออกอากาศในประเทศญี่ปุ่นเท่านั้นหรือด้วยเหตุผลอื่น 

กลุ่มบริษัทดนตรีบีอิงซึ่งมีค่ายและนักร้องในสังกัดได้แก่ GIZA studio (มิโฮะ โคมัตสึ, รินะ ไออูจิ, GARNET CROW, ฯลฯ) , B-Gram RECORDS (ZARD) , VERMILLION RECORDS ( B'z ) , ZAIN RECORDS ( BREAKERZ ), NORTHERN MUSIC (มาอิ คูรากิ) และค่ายเพลงในสังกัดอื่น ๆ เป็นผู้แต่งเพลงประกอบที่ใช้ในการออกอากาศและภาพยนตร์ของยอดนักสืบจิ๋วโคนัน อย่างไรก็ดีในบางโอกาส ศิลปินจากค่ายอื่นเป็นผู้แต่งเพลงประกอบให้ เช่น Universal Music Japan (http://www.detectiveconanworld.com/wiki/%E2%86%91THE_HIGH-LOWS%E2%86%93↑THE HIGH-LOWS↓ , VELVET GARDEN, ZIGGY , Masaharu Fukuyama ) , Office - Augusta ( Kyoko) , Epic Record( Ikimono-gakari ) , Warner Music Japan ( TWO-MIX)  Victor Entertainment ( Saito Kazuyoshi , Ko Shibasaki ) , SME Records ( Porno Graffiti  ) , rhyme zone ( Hiroomi Tosaka ) และ EMI MUSIC JAPAN ( Tokyo Jihen )    

## ยอดนักสืบจิ๋วโคนัน
### เพลงเปิด  (Opening Theme)

### เพลงปิด (Ending Theme)

### เพลงประกอบภาพยนตร์

### เพลงประกอบภาพยนตร์พิเศษ

### เพลงแทรกในตอน

### เพลงประกอบภาคคนแสดง

### เพลงประกอบภาคภาษาไทย
ทาง โมเดิร์นไนน์การ์ตูน ได้นำเพลงประกอบบางเพลงของการ์ตูนเรื่องนี้มาใช้ และแต่งคำร้องใหม่เองเป็นภาษาไทย 1 เพลง รวมในอัลบั้ม "เพลงฮิตการ์ตูน 9 ชุด ปาร์ตี้การ์ตูนดัง Vol.2" วางจำหน่ายเมื่อเดือนตุลาคม พ.ศ. 2545 ในรูปแบบเทปคาสเซ็ท และ CD Audio ต่อมาได้วางจำหน่ายในรูปแบบ VCD Karaoke เมื่อต้นปี พ.ศ. 2546

* **โคนัน นักสืบรุ่นจิ๋ว** โดยใช้ทำนองจากเพลงเปิดลำดับที่1 คือ 胸がドキドキ : (Mune ga Dokidoki) : THE HIGH-LOWS

## จอมโจรคิด บุรุษรัตติกาล
### เพลงเปิด (Opening Theme)

### เพลงปิด

## เมจิค ไคโตะ 1412
### เพลงเปิด (Opening Theme)

### เพลงปิด

## [[ยอดนักสืบจิ๋วโคนัน: วันสบาย ๆ ของซีโร่|วันสบาย ๆ ของซีโร่]]
### เพลงเปิด (Opening Theme)

### เพลงปิด (Ending Theme)

## [[ยอดนักสืบจิ๋วโคนัน: ฮันซาวะ ตัวร้ายสุดโหด|ฮันซาวะ ตัวร้ายสุดโหด]]
### เพลงเปิด (Opening Theme)

### เพลงปิด

## อ้างอิง
* เว็บไซต์ข้อมูลยอดนักสืบจิ๋วโคนัน ของ Being Giza 
* รายชื่อเพลงประกอบภาพยนตร์การ์ตูนในยอดนักสืบจิ๋วโคนันจาก Detective Conan World

เพลง
ยอดนักสืบจิ๋วโคนัน
อีมิว 2

**อีมิว 2** หรือ “EMIEW 2” (Excellent Mobility and Interactive Existence as Workmate) เป็นหุ่นยนต์คล้ายมนุษย์ของฮิตาชิ หุ่นยนต์รุ่นแรกที่สามารถพับขาได้ และเคลื่อนไหวโดยใช้ล้อมีทั้งทั้งแบบ 2 ล้อ และ 4 ล้อ มีความสูง 80 เซนติเมตร หนัก 13 กิโลกรัม ควบคุมการทำงานผ่านรีโมตแบบไร้สาย พัฒนาขึ้นเพื่อใช้เป็นไกด์ 

## อ้างอิง
* http://www.dailynews.co.th/web/html/popup_news/Default.aspx?Newsid=147276&NewsType=1&Template=1 
 
## แหล่งข้อมูลอื่น
* http://www.hqrd.hitachi.co.jp/merle/emiew.cfm 

หมวดหมู่:หุ่นยนต์ของญี่ปุ่น
น้ำค้างแข็ง

[thumb|น้ำค้างแข็งบน[หญ้าในประเทศฝรั่งเศส (บริเวณที่อยู่ใต้ร่มเงา)]]

**น้ำค้างแข็ง** () คือ ปรากฏการณ์ธรรมชาติที่เกิดขึ้นซึ้งสามารถพบได้ในบริเวณที่มีอุณหภูมิต่ำเกือบถึงจุดเยือกแข็ง เป็นชั้นน้ำแข็งบาง ๆ บนพื้นผิวที่เป็นของแข็งซึ่งก่อตัวจากไอน้ำในบรรยากาศ ที่มีอุณหภูมิสูงกว่าจุดเยือกแข็งเล็กน้อย ซึ่งสัมผัสกับพื้นผิวของแข็งที่มีอุณหภูมิต่ำกว่าจุดเยือกแข็ง เช่น ยอดหญ้า และส่งผลให้เกิดการเปลี่ยนสถานะจากไอน้ำ (ก๊าซ) เป็นน้ำแข็ง (ของแข็ง) เมื่อไอน้ำถึงจุดเยือกแข็ง ในสภาพอากาศหนาวเย็นมักปรากฏบนพื้นผิวใกล้พื้นดินเป็นผลึกสีขาวบาง ๆ และเกิดขึ้นได้ในหลายรูปทรง ขึ้นกับการแพร่กระจายของการสร้างผลึกเกิดขึ้นโดยกระบวนการก่อนิวเคลียสผลึก

การเกิดขึ้นของน้ำค้างแข็งคล้ายกับการก่อตัวของน้ำค้างที่อยู่บนยอดหญ้า แต่น้ำค้างเปลี่ยนสถานะจากไอน้ำ (ก๊าซ) เป็น หยดน้ำ (ของเหลว)

## ลักษณะ

ลักษณะทั่วไปเป็นเกล็ดหรือผลึกน้ำแข็งสีขาวทึบ เปราะบาง จับตัวอยู่บนยอดหญ้า ใบไม้ หรือวัตุถุของแข็งต่าง ๆ ที่อยู่เหนือพื้นดิน กระบวนการการเกิดปรากฏการณ์น้ำค้างแข็ง มี 2 แบบ คือ

* การเกิดน้ำค้างแข็งโดยตรง จะเกิดในช่วงที่อุณหภูมิของอากาศใกล้ผิวโลกลดต่ำกว่าจุดเยือกแข็ง
* การเกิดน้ำค้างแข็งโดยอ้อม จะเกิดเมื่ออุณหภูมิของอากาศลดต่ำลงโดยมีปริมาณความชื้นใกล้พื้นดินสูง

ไฟล์:Nevada-Apartadero-Merida-Venezuela.jpg|น้ำค้างแข็ง บนยอดหญ้าในทุ่งของเวเนซุเอลา
ไฟล์:Frosted Flower.jpg|น้ำค้างแข็งที่เกาะบนดอกไม้
ไฟล์:Feuilles-avec-glace-leaves-with-ice-1.jpg|ภาพระยะใกล้ของน้ำค้างแข็งบนยอดหญ้า
ไฟล์:CuritibaFrostGeada.jpg|น้ำค้างแข็งบนพื้นหญ้าในมุมกว้าง
ไฟล์:Leaf with frost.jpg|น้ำค้างแข็งที่เกาะบนใบไม้แห้ง
ไฟล์:Frost patterns 2.jpg|น้ำค้างแข็งบนกระจก แสดงรูปทรงผลึกที่ชัดเจน


## อ้างอิง
หมวดหมู่:ไซโครเมทรี
หมวดหมู่:หยาดน้ำฟ้า
หมวดหมู่:น้ำแข็ง
ดอยหลวง

**ดอยหลวง** อาจหมายถึง

*อุทยานแห่งชาติดอยอินทนนท์

*อำเภอดอยหลวง

*อุทยานแห่งชาติดอยหลวง

*ดอยหลวงเชียงดาว